stanford-oval/wikipedia huggingface dataset:
מזלגוני שואל שאלה
מדבבים

הדיבוב העברי בוים על ידי תמי ברק, והופק על ידי עדי וולוצקי באולפני אלרום.
| שם הדמות | מדבב/ת באנגלית | מדבב/ת בעברית |
| --- | --- | --- |
| מזלגוני | טוני הייל | דני לשמן |
| קריינות | בוב פטרסון | דדי זהר |
| מר איות | ג'ף פידג'ן | דדי זהר |
| האם | ג'ון רצנברגר | ניר רון |
| רקס | וולאס שון | גלעד קלטר |
| שעון זקן | אלן אופנהיימר | גלעד קלטר |
| טריקסי | קריסטן שאל | לורן סביר |
| כיסא רול ברנט | קרול ברנט | תמי ברק |
| מלפיל ברוקס | מל ברוקס | צביקה שוורצברג |
| קרל הקרנף | קרל ריינר | יורם יוספסברג |
| ביוטי ווייט | בטי וייט | נורית בנאי קורן |
| מר קיפודי | רובין אטקין דאונס | אוהד שחר |
| ריב טיקלס | אלומה רייט | הדר שחף-מעיין |
| דולי | בוני האנט | איה שבא |
| באטרקאפ | ג'ף גרלין | אבי פניני |
| אפונים בתרמיל | אדיסון אנדרוס, מיקה קרספו, אימני פריור | עמרי שני, דניאלה דאון |
פרקים

| מס' פרק | שם הפרק באנגלית | שם הפרק בעברית | בימוי | תסריט | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- | --- |
| 1 | "?What Is Money" | "מהו כסף?" | בוב פטרסון | בוב פטרסון | 12 בנובמבר 2019 | 16 ביוני 2022 |
מזלוני שואל "מהו כסף?" את האם, כאשר לאחר הסבר הוא מציג לו קוורטר. מזלגוני שם לב שנמצא עליו ציור של ג'ורג' וושינגטון ושואל את האם כיצד הוא השיג את הפאה שלו. האם מסביר למזלגוני שהוא השיג את הפאה באמצעות כסף, וכך הוא עזר לו להבין את שאלתו.
| 2 | "?What Is a Friend" | "מהו חבר?" | בוב פטרסון | בוב פטרסון | 15 בנובמבר 2019 | 16 ביוני 2022 |
מזלגוני שואל "מהו חבר?" את מה?-לא!, כינוי אותו נתן לספל דומם עם ציור של סמיילי. הספל אינו מגיב מפני שהוא דומם, ולכן מזלגוני מספר לו כל מה שהוא כבר יודע על חבר. בסוף הפרק הספל נופל מהשולחן אל הקרקע ונשבר.
| 3 | "?What Is Art" | "מהי אומנות?" | בוב פטרסון | בוב פטרסון | 22 בנובמבר 2019 | 16 ביוני 2022 |
מזלגוני שואל "מהי אומנות?" את מר קיפודי, אשר מסביר לו את אמנות הבמה, המורכבות בלהיות שחקן וכיצד לשחק בצורה אמינה.
| 4 | "?What Is Time" | "מהו זמן?" | בוב פטרסון | בוב פטרסון | 29 בנובמבר 2019 | 16 ביוני 2022 |
מזלגוני שואל "מהו זמן?" את רקס, אשר מסביר לו על תקופת הדינוזאורים בתור דוגמה.
| 5 | "?What Is Love" | "מהי אהבה?" | בוב פטרסון | בוב פטרסון | 6 בדצמבר 2019 | 16 ביוני 2022 |
מזלגוני שואל "מהי אהבה?" את שלושת הצעצועים המבוגרים - מלפיל ברוקס, קרל הקרנף וכיסא רול ברנט, דבר שגורם להם לתסביכים.
| 6 | "?What Is a Computer" | "מהו מחשב?" | בוב פטרסון | בוב פטרסון | 13 בדצמבר 2019 | 16 ביוני 2022 |
מזלגוני שואל את טריקסי "מהו מחשב?" והיא מלמדת אותו כיצד להשתמש בו.
| 7 | "?What Is a Leader" | "מהו מנהיג?" | בוב פטרסון | בוב פטרסון | 20 בדצמבר 2019 | 16 ביוני 2022 |
מזלגוני שואל את דולי, מנהיגת הצעצועים של בוני, "מהו מנהיג?". לאחר שהיא מסבירה לו את התכונות של מנהיג טוב, מזלגוני מעמיד את תכונות הללו במבחן אצל דולי.
| 8 | "?What Is a Pet" | "מהי חיית מחמד?" | בוב פטרסון | בוב פטרסון | 27 בדצמבר 2019 | 16 ביוני 2022 |
מזלגוני שואל את ריב טיקלס "מהי חיית מחמד?", מפני שהוא חושב שהיא כזו כי היא צעצוע בצורת כלבה שוטרת. ריב טיקלס מסבירה לו שהיא קצינת משטרה ומספרת לו על הסכנות באכיפת החוק.
| 9 | "?What Is Cheese" | "מהי גבינה?" | בוב פטרסון | בוב פטרסון | 3 בינואר 2020 | 16 ביוני 2022 |
מזלגוני שואל את באטרקאפ "מהי גבינה?", אשר מתעצבן שהוא תמיד שואל שאלות את כל הצעצועים בחדר ולכן הוא מחליט ללמד אותו הכל.
| 10 | "?What Is Reading" | "מהי קריאה?" | בוב פטרסון | בוב פטרסון | 10 בינואר 2020 | 16 ביוני 2022 |
מזלגוני שואל את האפונים שבתרמיל "מהי קריאה?", אשר מלמדים אותו לקרוא אף על פי שהוא יודע.
הפקה > פיתוח

ביום המשקיעים של דיסני+ שהתרחש בשנת 2019, פיט דוקטר, המנהל הקריאייטיב הראשי של פיקסאר, הכריז על סדרה זו. בהכרזה נאמר שהסדרה תהיה מבוססת על מזלגוני מהסרט הרביעי באורך מלא בזיכיון המדיה "צעצוע של סיפור", "צעצוע של סיפור 4", כאשר היא תעסוק ב"שאלות האלה שאולי אנשים מתביישים לשאול, אבל הם באמת לא יודעים". הסדרה נוצרה, נכתבה ובוימה על ידי בוב פטרסון. חברת ההפקה של הסדרה היא Pixar Animation Studios, כאשר מארק נילסן הוא המפיק שלה ודוקטר וג'ים מוריס הם המפיקים בפועל שלה.
הפקה > ליהוק

רוב המדבבים בשפת המקור חזרו לדבב את דמויותיהם בסדרה, לאחר שדיבבו אותם במדיות השונות של הזיכיון. ב-12 ביוני 2019, כשהסדרה הוכרזה, פורסם שטוני הייל יחזור לדבב את מזלגוני לאחר שדיבב אותו בסרט "צעצוע של סיפור 4". ב-18 ביוני 2019 הייל חשף במהלך ריאיון שהוא כבר הקליט את השורות שלו עבור הסדרה. שבוע לאחר מכן נילסן חשף שקרול ברנט, מל ברוקס, קרל ריינר ובטי וייט יחזרו לדבב את דמויותיהם בסדרה לאחר שדיבבו אותם בעבר בזיכיון. עוד הוא הוסיף שלדמויות יש "זמן מסך ניכר" בהשוואה להופעות שלהן בעבר. דיבובו של ריינר בתור קרל הקרנף נחשב לתפקיד הדיבוב האחרון שלו לפני מותו ביוני 2020, כמו כן דיבובה של וייט בתור ביוטי ווייט נחשב לתפקיד הדיבוב האחרון שלה לפני מותה בדצמבר 2021.
באוגוסט 2019, במהלך כנס D23, נודע שג'ון רצנברגר יחזור לדבב את האם לאחר שדיבב אותו במדיות שונות של הזיכיון. ב-20 באוקטובר 2019, כשהופץ טריילר הסדרה, התגלה שוולאס שון וקריסטן שאל יחזרו לדבב את רקס וטרקיסי בהתאמה לאחר שדיבבו אותם בעבר. טימותי דלטון לא חזר לדבב את מר קיפודי לאחר שדיבב אותו בעבר, כאשר הוא הוחלף על ידי רובין אטקין דאונס. ריב טיקלס בדיבובה של אלומה רייט היא דמות חדשה בזיכיון, כאשר גרסה גברית של הדמות הייתה אמורה להופיע במקור בסרט "צעצוע של סיפור 4".
רובן של הדמויות בדיבוב העברי קיבלו מדבבים חדשים, אף על פי שהיו מספר מדבבים שחזרו לדבב את תפקידם, ביניהם דני לשמן בתור מזלגוני.
הפקה > מוזיקה

ג'ייק מונקו הלחין את הסדרה, כאשר הוא אמר ש"הדמות של מזלגוני כל כך מונפשת... יש כל כך הרבה תנועות והבעות פנים ומשחק הקול שטוני הייל עושה הוא פשוט מדהים. הוא מספיק כדי לשאת כל סצנה בעצמו". הוא גם אמר שפטרסון "רצה שהמוזיקה פשוט תיעלם ברקע", וזה נתן תוצאה של "מעט אווירת ג'אז".
פסקול הסדרה, אשר נקרא "Forky Asks a Question (Original Score)", הופץ לראשונה ב-28 בפברואר 2020, בערך כחודש וחצי לאחר הפצת פרקה האחרון של הסדרה. הפסקול כולל עשרה רצועות ואורכו כ-22 דקות ו-20 שניות.
הפצה

הצצה מתוך הסדרה הוצגה בכנס D23 באוגוסט 2019. טריילר הסדרה יצא ב-30 באוקטובר 2019. הסדרה הופצה ברחבי העולם על ידי Disney Media Distribution באמצעות שירות הסטרימינג דיסני+. פרקה הראשון הופץ ב-12 בנובמבר 2019, כאשר כל שבוע הופץ פרק נוסף שאורכו 3–4 דקות. הפרק העשירי והאחרון של הסדרה הופץ ב-10 בינואר 2020. בישראל הסדרה בדיבוב עברי הופצה במלואה בשירות עם הגעתו לארץ ב-16 ביוני 2022.
ביקורות

באתר "Rotten Tomatoes" יש לסדרה דירוג אישור של 83%, על סמך שתים עשרה ביקורות עם דירוג ממוצע של 7.95/10. נכתב על הסדרה באתר "בקצרה ובקיצור, מזלגוני שואל שאלה זה כיף ומצחיק מספיק כדי לעבוד עבור מעריצים". באתר "Metacritic" יש לסדרה ציון ממוצע משוקלל של 64 מתוך 100, על סמך חמישה מבקרים.
ג'ואל קלר מאתר "Decider" שיבח את ההומור של הסדרה, שיבח את איכות ההנפשה, וגילה שהתסריט מצליח להיות מבדר עבור מבוגרים וילדים כאחד. דייוויד גריפין מאתר "IGN" דירג את הפרק הראשון של הסדרה ב-9 מתוך 10, מצא שהסדרה מאוד משעשעת וחינוכית, הצהיר שההנפשה מגיעה לרמה של סרטי הקולנוע של פיקסאר, ושיבח את ההופעה של טוני הייל בתור מזלגוני.
אמילי אשבי מאתר "Common Sense Media" דירגה את הסדרה ב-4 מתוך 5 כוכבים, והצהירה "מזלגוני שואל שאלה מתמקדת בדמות הכוכבת הפורצת של צעצוע של סיפור 4 כשהוא מהרהר בשאלות הגדולות על העולם ואיך הוא עובד. בכל אחד מעשרת הפרקים הקצרים נראה אחד מחברי הצעצועים שלו עוזר למזלגוני ללמוד דברים כמו מה זה אומר להיות חבר, מה מגדיר אמנות ומהו הזמן. מזלגוני סופג מידע בקצב של ילד בגיל הגן, מה שאומר שהפוקוס שלו משתנה מאוד והוא מוסח בשעה פעמים, אבל הוא תמיד מצליח לסכם את העיקר בתמציתיות ובמחשבה. ההרחבה המצחיקה הזו של דמות אהובה היא חובה לראות עבור מעריצי מזלגוני בכל הגילאים".
בשנת 2020 הפרק החמישי של הסדרה, "מהי אהבה?", זכה בפרס אמי לבידור בפריים טיים בקטגוריית סדרת הנפשה קצרה יוצאת מן הכלל בטקס פרס אמי לבידור בפריים טיים ה-72.
הערות שוליים

1 2 3 4  ג'יימס וייט, Pixar Creating Forky-Focused Short Films For Disney+, באתר אמפייר, 12 ביוני 2019
↑  נקרא במקור "פורקי"
↑  שרה אל-מחמוד, Toy Story 4 Producer Reveals How Disney+ Will Continue The Franchise, באתר CinemaBlend‏, 3 באוקטובר 2019
↑  ג'ייסון גראסיו, The voice of Forky from 'Toy Story 4,' Tony Hale, gives details about the character's show on Disney Plus, באתר Business Insider‏, 18 ביוני 2019
↑  מיכאל קאבנה, The 10 best secrets, surprises and Easter eggs from ‘Toy Story 4’, באתר וושינגטון פוסט, 25 ביוני 2019
↑  סמנתה קלייר, Forky Asks a Question Brings the Toy Story 4 Favorite to Disney+ in 10 New Animated Shorts, באתר MovieWeb‏, 23 באוגוסט 2019
1 2   Pixar Forky Asks A Question – Official Trailer - Disney+ - Start Streaming Nov. 12, סרטון  באתר יוטיוב
↑  .Julie & T.J‏, Rib Tickles, Deleted ‘Toy Story 4’ Character To Appear in ‘Forky Asks A Question’ (on Disney+), באתר Pixar Post‏, 1 באוקטובר 2019
↑  צוות האתר, Interview with Jake Monaco, Composer of Forky Asks a Question, באתר Laughing Place‏, 3 באוקטובר 2019
↑  Soundtrack Album for Pixar’s Disney+ Series ‘Forky Asks a Question’ to Be Released, באתר Film Music Reporter‏, 27 בפברואר 2020
↑  ג'יוטסנה בסוטיה, 'Forky Asks A Question': Release date, plot, cast, trailer and everything you need to know about the Disney+ show from 'Toy Story', באתר MEAWW‏, 20 באוקטובר 2019
↑  מאט ווב מיטוביץ', Disney+ to Release Episodes Weekly: A Welcome Break From Stress-Bingeing?, באתר TVLine‏, 24 באוגוסט 2019
↑  סטיבן וינטרוב, Tony Hale on ‘Toy Story 4’ and Why Doing Voice Work at Pixar Is So Unusual, באתר Collider‏, 20 ביוני 2019
↑  מזלגוני שואל שאלה, באתר Rotten Tomatoes
↑  מזלגוני שואל שאלה, באתר Metacritic
↑  ג'ואל קלר, Stream It Or Skip It: ‘Forky Asks A Question’ On Disney+, Where The ‘Toy Story 4’ Breakout Character Asks Life’s Big Questions, באתר Decider‏, 12 בנובמבר 2019
↑  דייוויד גריפין, Disney Plus' Forky Asks a Question: Episode 1 Review, באתר IGN‏, 12 בנובמבר 2019
↑  מזלגוני שואל שאלה, באתר Common Sense Media
↑  איליין לואו, ‘The Mandalorian,’ ‘Morning Show’ Bust New Streamers Into Emmys Race, באתר וראייטי, 28 ביולי 2020
משה רוזנבלום

ערך זה עוסק בסופר. אם התכוונתם למוזיקאי, ראו .

משה רוזנבלום (מכונה הרמ"ר; ה'תר"י, 1850 - י"ז באב ה'תרפ"ח, 1928) היה מחנך, סופר, עסקן ציבורי בחצר חסידות חב"ד ברוסיה, מייסד ועורך עיתון הילדים האח. מנהל לשכתם של רבי שלום דובער שניאורסון ובנו רבי יוסף יצחק מחב"ד, מזכיר ישיבת תומכי תמימים בלובביץ', מייסד ומנהל ישיבת תומכי תמימים ברוסטוב על הדון וחדר בלובביץ'. כתב את הספר "דברי ימי התמימים" המתאר את קורות ישיבת תומכי תמימים.
ביוגרפיה

הרב רוזנבלום הוא אחד משלושת הרבנים שרבי שמואל שניאורסון הסמיכם לרבנות בכתב ידו לאחר שבחנם בעצמו.
למד אצל הרב יצחק שלמה יואל שרמן, רבה של רובנא. נכדתו של רוזנבלום סיפרה שרבי שלום דובער שניאורסון הטיל עליו לחבר כמין "קיצור שולחן ערוך" המיוסד על שולחן ערוך הרב של בעל התניא. אחרי שהשלים את כתיבת הספר נפלה שרפה בביתו בשבת והספר נשרף.
שימש כמלמד בעיר נובגורד-סבירסק עד ה'תרס"ט (1909), אז התקבל לעבוד בישיבת תומכי תמימים בעיירה לובביץ'. היה חבר בוועד של "איגוד התמימים". ערך את השבועון לילדים 'האח', שהופיע משנת ה'תרע"א (1910) עד פרוץ מלחמת העולם הראשונה בשלהי שנת ה'תרע"ד (1914). מונה למזכיר ולראש לשכת רבי שלום דובער שניאורסון ובנו הרב יוסף יצחק שניאורסון. האחרון כתב עליו בה'תרס"ט: ”ועתה הנה לקחתי מזכיר ואיש סודי אשר הוא ישתדל למלאות כל הדרוש בענייני”.
ב-1910 ניהל את הלשכה שעסקה בהכנת אספת הרבנים באותה שנה. הוא נסע בשליחות רש"ב נסע אל הרבנים דוד פרידמן, חיים סולובייצ'יק, ה'חפץ חיים' וחיים עוזר גרודזנסקי. לאחר שנים יצאה סדרת מאמרים בשם "רבנות מול השכלה" שכתב[דרושה הבהרה], והרקע להם היא אספת הרבנים הזו. כן נסע אל הרב מנחם מנדל חן לניז'ין לערוך "פרטיכל" ולהכין ספר תקנות ל"אגודת יראים".
בה'תרע"ד (1913) הקים רוזנבלום בלובביץ' מוסד שכונה "חדר דרוסטוב" שיועד לתלמידים דוברי רוסית אשר ידיעותיהם ביהדות דלות. הוא ניהל ושימש משגיח במוסד זה. בה'תרע"ו (1915) עזב רש"ב את לובביץ', ולאחר שהגיע לרוסטוב על הדון עברו לשם גם רוזנבלום ותלמידיו.
בסוף שנת ה'תרע"ז (1917) עבר לפטרוגרד, לצורך ניהול הלשכה המייצגת את האינטרסים של היהדות החרדית לקראת האספה המכוננת ברוסיה, קונגרס היהודים ואספת הרבנים הכללית. לאחר מכן עברה הלשכה לחרקוב.
לאחר מכן ניהל את ישיבת תומכי תמימים ברוסטוב.
בה'תרפ"א (1921) נערך ברוסטוב משפט-ראווה נגד ישיבת 'תומכי תמימים' שברוסטוב ומנהליה. רוזנבלום נמנה עם צוות הסניגורים.
נפטר בה'תרפ"ח (1928) ברוסטוב.
ספריו

ספור : מדברי ימי יותם, אחז, יחזקיהו מלכי יהודה, ווילנא, תר"ע
דברי ימי התמימים, קורות ישיבת תומכי תמימים בלובביץ'
הודעה מפורטת, קונטרס הסוקר את תולדות ישיבת תומכי תמימים, בעברית ובגרמנית
קול קורא, קונטרס בענייני אספת הרבנים 1910 אשר היה מעורב בה
הערות שוליים

↑  דברי ימי התמימים, יהושע מונדשיין, הוצאת כרמים 2017, עמ' 15
↑  הרב יוסף יצחק שניאורסון, אגרות קודש א', עמ' מ"ו, באיגרת לרב שלמה יהודה ליב אליעזרוב
↑  נאום ההגנה וחלק מנאום הסיכום שנשא פורסמו אצל: א"א גרשוני, יהדות ברוסיה הסובייטית, עמ' לז ואילך
↑  הספר, באתר היברובוקס.
| --- | --- |
בקרת זהויות :  NLI: 987007517259605171  LCCN: no2013069193  VIAF: 304238026   WorldCat (עם VIAF): 304238026
עידו רוזנבלום

| --- | --- |

רוזנבלום ב-2018
 לידה:  16 בנובמבר 1976 (בן 48) יפו, ישראל 
 מדינה:  ישראל 
 תקופת הפעילות:  מ-1997
 בן או בת זוג:  יונית לוי (אוקטובר 2011–?) 
 מספר צאצאים:  3 (נכון ל־2018) 
 פרופיל ב-IMDb
 
עידו רוזנבלום (נולד ב-16 בנובמבר 1976) הוא תסריטאי, שחקן, מנחה טלוויזיה, קומיקאי, בעל טור, מפיק ובמאי ישראלי. בשנת 2008 הקים את חברת ההפקות 4dolfins, על שם הבית ברחוב הדולפין 4 ביפו, בו גדל.
ביוגרפיה

רוזנבלום נולד וגדל ביפו, התחנך בתל אביב ובניו יורק, ארצות הברית. אביו היה העיתונאי והסופר אדם ברוך (במקור: ברוך מאיר רוזנבלום). אמו הייתה הצלמת אריאלה שביד. אחותו היא העיתונאית והסופרת עמליה רוזנבלום. גיסו (בעלה של עמליה) הוא הזמר והמוזיקאי יובל בנאי (סולן להקת משינה).
בצעירותו שיחק כדורסל בקבוצות הנוער של הפועל תל אביב. למד לבגרות בבית ספר הבית של תמר ובעקבות הצעתו של המאמן שימי ריגר, עבר לניו יורק ארצות הברית, למשך כשנה וחצי, שם למד ושיחק כדורסל בתקופת התיכון. לאחר התיכון שב לישראל ופרש ממשחק כדורסל. את שירותו הצבאי עשה כש"ג בגלי צה"ל. רוזנבלום בוגר מגמת הקולנוע בבית הספר "קמרה אובסקורה" שבתל אביב.
קריירה

בין השנים 1997–1998 הגיש פינה בתוכנית "7 בול" בהנחיית יעל בר זוהר בערוץ הילדים. בשנים 2005–2006 הנחה בשידורי קשת בערוץ 2 את תוכנית המציאות "48 שעות" לצד בת זוגו באותם הימים, דורית בר-אור, והייתה זו החשיפה הראשונה שלו בטלוויזיה כמנחה. בשנת 2007 יצא לבתי הקולנוע הסרט "החוב", סרט עלילתי באורך מלא שכתב יחד עם אסף ברנשטיין. בשנת 2011 הופקה לסרט גרסה אמריקאית בכיכובה של הלן מירן, שזכתה להצלחה קופתית.
רוזנבלום ביים וידאוקליפים ללהקת מוניקה סקס, לזמרת שרון רוטר ובנוסף את קמפיין הבחירות של שינוי בבחירות 2006. הוא גם היה כותב בתוכנית של אלי יצפאן.
משנת 2007 מגיש רוזנבלום את השעשועון "מונית הכסף", המשודר בערוץ 2, ואת השעשועון "בהפרעה", בערוץ ביפ של חברת הוט. כמו כן הוא מביים וכותב מערכונים בתוכנית הסאטירה "ארץ נהדרת". בעונה השלישית של התוכנית "מועדון לילה" היה רוזנבלום חבר בצוות הפאנל, לצד ארז טל וקומיקאים נוספים. ב-2011 החל להנחות את התוכנית "אליפות ישראל בדקה".
בשנים 2009–2011 פרסם רוזנבלום את הטור "ילדותי ואני" במוסף סוף השבוע של "ישראל היום", בו כתב על נושאים שונים. לאחר שהתחלף עורך המוסף ורוזנבלום נתבקש להימנע מלכתוב על דעותיו הפוליטיות בטורו, החליט להפסיק לכתוב את הטור.
בשנת 2012 הנחה לצד יעל פוליאקוב את תוכנית השידוכים "סינגלס" בערוץ הוט קומדי סנטרל. באותה שנה הנחה גם את התוכנית "איזה יום" בזכיינית "קשת" בערוץ 2, לצד אבי נוסבאום ושי גולדשטיין.
בשנת 2014 יצר את הפורמט לשעשועון הטריוויה בום! (אנ') אותו אף הנחה. הפורמט נמכר למדינות רבות ברחבי העולם ובין היתר לרשת פוקס האמריקאית והערוץ הצרפתי, TF1.
בשנת 2015 יצר וכתב את הסדרה "החדש של עומרי גורדון" עבור שידורי קשת של ערוץ 2, ואף שיחק בה בתפקיד הראשי. כמו כן שימש חבר פאנל בתוכנית "גב האומה". בשנת 2016 יצר את הפורמט והשעשועון "טאץ'" ששודר בקשת. הפורמט שילב את הצופים בבית במשחק בשידור חי והצריך מהם לגלות "מה לא בסדר בתמונה" בעזרת יישומון. הפורמט נמכר על ידי קשת לערוץ הטלוויזיה המרכזי בקולומביה קאראקול (Caracol) ושודר מדי ערב בפריים טיים של הערוץ. במאי 2017 החל להנחות את הגרסה הישראלית של השעשועון "המרדף" בערוץ כאן 11 של תאגיד השידור הישראלי. בנובמבר אותה שנה עלתה לשידור הגרסה הישראלית לתוכנית השידוכים "חתונה ממבט ראשון", בערוץ קשת 12 החדש, וגם את עונותיה הראשונות הנחה רוזנבלום.
במאי 2018 שודר ב-HOT8 הסרט "סוכני הזיכרון", שהפיק וביים עם אחותו עמליה על אביהם, אדם ברוך.
ביולי 2020 החל להנחות את עונתה הרביעית של התוכנית בית הספר למוסיקה ששודרה בקשת 12. כעבור חודשיים החל להנחות את התוכנית "הזמר במסכה" בקשת 12. בתחילת נובמבר 2020, כחודש אחרי שהתחיל להנחות את התוכנית ותוך כדי ששודרה העונה החמישית של "המרדף", חשף גיא פינס בתוכניתו "ערב טוב עם גיא פינס" כי רוזנבלום לא ינחה את השעשועון מעונתו השישית והלאה. זאת – בעקבות החלטה מערכתית של תאגיד השידור להפסיק את העסקתם של טאלנטים שמזוהים במיוחד עם ערוצי טלוויזיה מתחרים, ולנוכח העובדה שרוזנבלום הנחה מספר רב של תוכניות בולטות בקשת 12. רוזנבלום הוחלף בלוסי איוב, אך לאחר מכן חזר להנחות את התוכנית בעונה השביעית.
בשנת 2021 החל רוזנבלום לשמש כפרזנטור של חברת נביעות.
בדצמבר 2021 החליף רוזנבלום זמנית את איל קיציס בהנחיית "ארץ נהדרת" מכיוון שקיציס נדבק בקורונה.
בשנת 2022 הנחה את תוכנית הריאליטי "הקבוצה" בקשת 12.
בשנת 2023 הוא חבר פאנל בתוכנית המציאות "רואים את הקול" בקשת 12.
חיים אישיים

באוקטובר 2011 נישא רוזנבלום לעיתונאית ומגישת החדשות יונית לוי. בנובמבר 2013 נולד לזוג בן, בדצמבר 2015 נולדה להם בת, ובמאי 2018 נולדה להם בת נוספת. הם מתגוררים בתל אביב.
רוזנבלום ידוע באהדתו לקבוצת הכדורסל והכדורגל הפועל תל אביב.
הערות שוליים

↑  איתמר זהר ונירית אנדרמן, העיבוד האמריקאי לסרט "החוב" גרף 9.7 מיליון דולרים בסופ"ש הראשון להקרנתו, באתר הארץ, 5 בספטמבר 2011
↑  איתי סגל, היום הראשון של שארית חייו, מוסף 7 לילות של "ידיעות אחרונות", 17 באפריל 2009
↑  לילך וולך‏, "אליפות ישראל בדקה" עם עידו רוזנבלום: למה לעשות לו את זה?, באתר וואלה, 28 באוקטובר 2011
↑  אמילי גרינצווייג‏, יקירתי, ביוש, באתר וואלה, 22 בספטמבר 2011
↑  דוד אברהם‏, בשל אילוצים כלכליים: שי גולדשטיין, אבי נוסבאום ודודו ארז יעזבו את "איזה יום", באתר וואלה, 3 ביוני 2012
↑  לי-אור אברבך, ‏יריד מיפ: השעשועון "בום" של עידו רוזנבלום נמכר לארה"ב, באתר גלובס, 7 באפריל 2014
↑  Touch - שעשועון טלוויזיה אינטראקטיבי משולב 2 מסכים של קשת, באתר www.rabbi.co.il
↑  יונתן כיתאין, ‏קשת מכרה את השעשועון "טאץ'" לערוץ בקולומביה, באתר גלובס, 16 בנובמבר 2016
↑  רן בוקר, עידו רוזנבלום ינחה את "בית ספר למוזיקה", באתר ynet, 2 ביולי 2019
↑  רן בוקר, אחרי עידו רוזנבלום: לוסי איוב תנחה את "המרדף", באתר ynet, 31 במרץ 2021
↑  בגלל המתחרה? עידו רוזנבלום עוזב את "המרדף", באתר "סרוגים", 1 בנובמבר 2020
↑  גיל משעלי, ‏עידו רוזנבלום, שירי מימון, אילנית לוי ואבי נוסבאום מצטרפים ל"רואים את הקול", באתר ‏מאקו‏, 28 בספטמבר 2022
↑  בליסימו: יונית לוי ילדה בן בכור, באתר nana10‏, 6 בנובמבר 2013
↑  מזל טוב: ליונית לוי ועידו רוזנבלום נולדה בת, באתר "סרוגים", 20 בדצמבר 2015
↑  יפעת הללי אברהם, ‏בשעה טובה: יונית לוי ילדה בת שלישית, באתר ‏מאקו‏, 19 במאי 2018
| --- | --- |
בקרת זהויות :  NLI: 987007290474505171  PLWABN: 9810610192605606  BnF: cb16516028w (data)  GND: 1206678488  ISNI: 0000 0001 2054 2008  LCCN: no2012024937  RERO: 02-A018595024  SUDOC: 159709059  VIAF: 171494203   WorldCat (עם VIAF): 171494203 
רוזנבלום בצילומי התוכנית גב האומה, יוני 2017
הגשר (סדרת טלוויזיה, 2019)

| --- | --- |
 מבוסס על:  הגשר, מאת דניאל או'מאלי
 סוגה:  סדרת דרמה
 כותבים:  סאם הולקרופט   אל מוריאל
 בימוי:  קארי סקוגלאנד
 שחקנים:  אמה גרינוול   ג'ואלי ריצ'רדסון   ג'ון פלטשר   רונאן ראפטרי   קתרין סטדמן   אדריאן לסטר   אוליביה מאן
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  8
 הפקה
 מפיקים בפועל:  קארי סקוגלאנד   קארין אושר   ליסה זוורלינג   מגהן היבט   סטיבן גארט   סטפני מאייר
 חברת הפקה:  Lionsgate   Liberty Global   Character 7   Carpool Entertainment
 הפצה:  ליונס גייט אנטרטיינמנט 
 שידור
 רשת שידור:  Starz
 תקופת שידור מקורית:  30 ביוני 2019 – 18 באוגוסט 2019
 קישורים חיצוניים
 אתר רשמי
 דף התוכנית ב-IMDb
 
הגשר (באנגלית: The Rook) היא מיני-סדרת טלוויזיה אמריקאית של רשת השידור "Starz", ששודרה מ-30 ביוני 2019 עד ל-18 באוגוסט 2019.
תקציר העלילה

מיפאנווי תומאס (אמה גרינוול) מתעוררת במבנה בגשר המילניום שבלונדון. היא רואה מסביבה גופות, אך לא זוכרת כיצד הגיעה לשם. במהלך הסדרה מתברר לה שהיא סוכנת מיוחדת בעלת כוחות על-טבעיים בשירות חשאי בריטי בשם "Checquy".
הפקה

ביולי 2017 הוזמנה הסדרה על ידי רשת השידור האמריקאית "Starz". סטפני מאייר הייתה המפיקה הראשונה של הסדרה, אך היא עזבה בתחילת הצילומים בשל חילוקי דעות מקצועיים. הסדרה עלתה בארצות הברית ב-30 ביוני 2019, וב-1 ביולי בבריטניה.
שחקנים

אמה גרינוול - מיפאנווי תומאס.
ג'ואלי ריצ'רדסון - לינדה פארייר, מלך ה-"Checquy".
ג'ון פלטשר - טדי ואלכס גסטאלט, שניים מארבע הגופות שחולקות נפש אחת.
רונאן ראפטרי - רוברט גסטאלט.
קתרין סטדמן - אליזה גסטאלט.
אדריאן לסטר - קונרד גרנטצ'סטר, מלכת ה-"Checquy".
אוליביה מאן - מוניקה ריד, סוכנת של ה-"BVA", סוכנות-אחות אמריקאית של ה-"Checquy".
הערות שוליים

↑  "The Rook – Crew". Starz. נבדק ב-14 ביוני 2019. {{cite web}}:  (עזרה)
↑  Petski, Denise (8 במאי 2019). "'The Rook' Gets Season 1 Premiere Date On Starz". Deadline Hollywood. נבדק ב-8 במאי 2019. {{cite web}}:  (עזרה)
↑  Clarke, Stewart (28 ביולי 2017). "Starz Orders Drama 'The Rook' From Stephenie Meyer and Lionsgate". Variety. נבדק ב-23 באפריל 2018. {{cite web}}:  (עזרה)
↑  Andreeva, Nellie (1 ביוני 2018). "'The Rook': Lisa Zwerling & Karyn Usher Join As Showrunners, EP Stephenie Meyer Exits Starz Spy Series". Deadline Hollywood. נבדק ב-8 במאי 2019. {{cite web}}:  (עזרה)
↑  "The Rook – Listings". The Futon Critic. נבדק ב-13 ביוני 2019. {{cite web}}:  (עזרה)
↑  "First look at The Rook". Virgin TV Edit. 20 במאי 2019. נבדק ב-18 באוגוסט 2019. {{cite web}}:  (עזרה)
לוטה יעקובי

| --- | --- |
אין תמונה חופשית
 לידה:  17 באוגוסט 1896 טורון, הקיסרות הגרמנית 
 פטירה:  6 במאי 1990 (בגיל 93) קונקורד, ארצות הברית 
 מקום לימודים:  Staatliche Fachakademie für Fotodesign München  Atelier 17 
 תחום יצירה:  צילום, סרט 
 פרסים והוקרה:  פרס שדולת הנשים למפעל חיים בתחום האמנות (1983)  פרס ד״ר אריך סלומון 
 
מיצג אומנותי ברייקסמיוזיאום בהולנד, העוסק כאומנות מודרנית. לוטה יעקובי נמצאת בשורה ה39.
ג'והאנה אלכסנדרה "לוטה" יעקובי (Johanna Alexandra "Lotte" Jacobi,‏ 17 באוגוסט 1896 – 6 במאי 1990) הייתה צלמת יהודיה גרמנית-אמריקאית. יעקובי ידועה לרוב בשל הדיוקנים שצילמה, שאופיינו בסגנון האקספרסיוניזם. היא הרבתה לצלם את מכריה, וביניהם קתה קולוויץ, ויסטן יו אודן, אלינור רוזוולט, אלברט איינשטיין, מרטין בובר, חיים ויצמן ועוד. יש המתייחסים ליצירותיה כ"כרוניקה של תקופה", מכיוון שצילמה אישים רבים חשובים מן המאה ה-20.
קורות חיים > חיים אישיים

יעקובי נולדה בטורון, מערב פרוסיה (עכשיו פולין) למריה וזיגיסמונד יעקובי. כשהייתה בת שנתיים, היא ומשפחתה עברו לעיירה הסמוכה לעיר פוזן. וב-1921 עברו לברלין. יעקובי הייתה יהודייה והבת הבכורה מבין שלושה ילדים – לוטה, רות ואלכסנדר.
שם החיבה "לוטה" ניתן לה על ידי אביה, ובו היא נודעה לאורך כל הקריירה המקצועית שלה. בשנת 1916 נישאה לפריץ הוניג, ושנה לאחר מכן ילדה את בנה, ג'ון בשנת 1917. ב-1924 התגרשו בני הזוג, ומיד לאחר מכן החלה יעקובי לעסוק בצילום.
קורות חיים > לימודים

יעקובי למדה באקדמיית פוזן תולדות האמנות וספרות, אך הפסיקה את לימודיה כשנישאה לפריץ הוניג. לאחר שהתגרשה, יעקובי למדה את תולדות הקולנוע באוניברסיטת מינכן וצילום באקדמיית בוואריה של הצילום בין השנים 1925–1927.
קריירה אומנותית

אביה של יעקובי היה צלם, וכך גם סבה ואבי סבה – שלמד את מקצוע הצילום מדאגר, שנחשב לאחד מאבות הצילום המודרני. לסבא-רבא של יעקובי היה סטודיו לצילום, שעבר במשפחה שלושה דורות עד לבעלותו של אביה, זיגיסמונד. למעשה, כל משפחתה עסקה בצילום – גם הדודים והדודות שלה, ואפילו אחותה היו צלמים בילדותה עזרה יעקובי בעסק המשפחתי ולמדה את עקרונות הצילום תוך כדי שעזרה לאביה להכין את הלוחות הרטובים לחדר החושך בתהליך הקולודיון.
בגיל 12 ביקשה לראשונה מצלמה, ואביה עזר לה לבנות אחת משלה. בריאיון לעיתון הניו יורק טיימס, אמרה יעקובי שהתצלומים שצילמה עם מצלמה זו היו הטובים ביותר שצילמה. היא החלה לעבוד בעסק המשפחתי רק בשנת 1927. ובאותו הזמן היא החלה לעבוד בצורה מקצועית כצלמת והפיקה ארבעה סרטים, ביניהם "דיוקן האמן", סרט על מכרה ג'וזף שרל, אמן.
כשחיה בברלין היא הרבתה לצלם אמנים שונים, בעיקר אמנים שעסקו בתיאטרון וריקוד עד שעברה לניו יורק.